
PATVIRTINTA
Lietuvos Respublikos aplinkos ministro 
2022 m. liepos 12 d. įsakymu Nr. D1-227 
(Lietuvos Respublikos aplinkos ministro
2024 m. rugsėjo 9 d. įsakymo Nr. D1-297
redakcija) 


PLĖTROS PROGRAMOS PAŽANGOS PRIEMONĖS NR. 02-001-06-11-01 „STIPRINTI NEIGIAMO POVEIKIO APLINKAI PREVENCIJĄ IR VALDYMĄ“ POVEIKLĖS „TECHNOLOGINIŲ ĮRENGINIŲ IR PRIEMONIŲ DIEGIMAS MAŽINANT ŪKINĖS VEIKLOS METU Į APLINKOS ORĄ IŠMETAMŲ TERŠALŲ KIEKĮ“ PROJEKTŲ FINANSAVIMO SĄLYGŲ APRAŠAS


	VEIKLOS AR POVEIKLĖS, KURIOMS NUSTATOMOS PROJEKTŲ FINANSAVIMO SĄLYGOS, PAVADINIMAS

	Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį



STEBĖSENOS RODIKLIAI (toliau – rodikliai)
	Rodiklio pavadinimas
	Rodiklio kodas
	Matavimo vienetai
	Siektina reikšmė ir pasiekimo data

	Miestuose oro kokybės tyrimo stočių, kuriose aplinkos oro užterštumo kietosiomis dalelėmis KD2,5 lygis neviršija Pasaulio sveikatos organizacijos rekomenduojamo metinio užterštumo lygio, dalis (proc.)
	R-02-001-06-11-01-01


	Procentai


	100 (2030)



	Įgyvendinta projektų „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ (vnt.)
	P-02-001-06-11-01-02
	Vienetai
	25 (2030)







	Rodiklių aprašymo kortelės

	Rodiklių aprašymo kortelės pateikiamos šio aprašo 1 ir 2 prieduose.
Nuoroda į Lietuvos Respublikos aplinkos ministerijos interneto svetainėje skelbiamas rodiklių aprašymo korteles: https://am.lrv.lt/lt/administracine-informacija/planavimo-dokumentai/pazangos-priemones/stiprinti-neigiamo-poveikio-aplinkai-prevencija-ir-valdyma/



	SPECIALIEJI FINANSAVIMO REIKALAVIMAI

	1. Taikomi teisės aktai

	1.1. Teisės aktai, kuriais vadovaujamasi rengiant, teikiant ir vertinant projektų įgyvendinimo planus, priimant sprendimus dėl projektų finansavimo, sudarant projektų sutartis ir įgyvendinant projektus, finansuojamus pagal 2022–2030 metų plėtros programos valdytojos Lietuvos Respublikos aplinkos ministerijos aplinkos ir klimato kaitos valdymo plėtros programos pažangos priemonės Nr. 02-001-06-11-01 „Stiprinti neigiamo poveikio aplinkai prevenciją ir valdymą“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ projektų finansavimo sąlygų aprašą (toliau – Aprašas):
1.1.1. Lietuvos Respublikos aplinkos oro apsaugos įstatymas;
1.1.2. Lietuvos Respublikos energetikos įstatymas;
1.1.3. Lietuvos Respublikos teritorijos administracinių vienetų ir jų ribų įstatymas;
1.1.4. Lietuvos Respublikos smulkiojo ir vidutinio verslo plėtros įstatymas;
1.1.5. Lietuvos Respublikos statybos įstatymas;
1.1.6. 2021–2030 metų nacionalinis pažangos planas, patvirtintas Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“;
1.1.7. Nacionalinis oro taršos mažinimo planas, patvirtintas Lietuvos Respublikos Vyriausybės 2019 m. balandžio 17 d. nutarimu Nr. 371 „Dėl Nacionalinio oro taršos mažinimo plano patvirtinimo“;
1.1.8. 2023 m. gruodžio 13 d. Komisijos reglamentas (ES) 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – De minimis reglamentas).
1.1.9. Suteiktos valstybės pagalbos ir nereikšmingos (de minimis) pagalbos registro nuostatai, patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (de minimis) pagalbos registro nuostatų patvirtinimo“ (toliau – Registro nuostatai);
1.1.10. Teršalų išmetimo į aplinkos orą apskaitos ir ataskaitų teikimo tvarkos aprašas, patvirtintas Lietuvos Respublikos aplinkos ministro 1999 m. gruodžio 20 d. įsakymu Nr. 408 „Dėl Teršalų išmetimo į aplinkos orą apskaitos ir ataskaitų teikimo tvarkos aprašo patvirtinimo“ (toliau – apskaitos ataskaita);
1.1.11. Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklės, patvirtintos Lietuvos Respublikos aplinkos ministro 2002 m. birželio 27 d. įsakymu Nr. 340 „Dėl Aplinkos oro taršos šaltinių ir iš jų išmetamų teršalų inventorizacijos ir ataskaitų teikimo taisyklių patvirtinimo“ (toliau – inventorizacijos ataskaita);
1.1.12. Lakiųjų organinių junginių, susidarančių naudojant organinius tirpiklius tam tikrų veiklos rūšių įrenginiuose, išmetimo ribojimo ir įrenginių registravimo taisyklės, patvirtintos Lietuvos Respublikos aplinkos ministro 2002 m. gruodžio 5 d. įsakymu Nr. 620 „Dėl Lakiųjų organinių junginių, susidarančių naudojant organinius tirpiklius tam tikrų veiklos rūšių įrenginiuose, išmetimo ribojimo ir įrenginių registravimo taisyklių patvirtinimo“ (toliau – LOJ taisyklės, OTN įrenginys);
1.1.13. Lietuvos Respublikos aplinkos ministro 2018 m. sausio 9 d. įsakymas Nr. D1-12 „Dėl Aplinkos oro užterštumo kietosiomis dalelėmis KD10 lygio, viršijančio šio teršalo paros ribinę aplinkos oro užterštumo vertę didžiuosiuose Lietuvos miestuose (Vilniuje, Kaune, Klaipėdoje, Šiauliuose, Panevėžyje), žemėlapių ir jų naudojimo aprašo parengimo ir taikymo“ (toliau – Žemėlapių naudojimo aprašas);
1.1.14. Laboratorijų, turinčių leidimus atlikti taršos šaltinių išmetamų ir (arba) išleidžiamų į aplinką teršalų ir teršalų aplinkos elementuose (ore, vandenyje, dirvožemyje) laboratorinius tyrimus ir (ar) matavimus, ir (ar) imti ėminius laboratoriniams tyrimams atlikti, veiklos planinių ir neplaninių patikrinimų taisyklės, patvirtintos Aplinkos apsaugos agentūros direktoriaus 2009 m. lapkričio 26 d. įsakymu Nr. AV-156 „Dėl Laboratorijų, turinčių leidimus atlikti taršos šaltinių išmetamų ir (arba) išleidžiamų į aplinką teršalų ir teršalų aplinkos elementuose (ore, vandenyje, dirvožemyje) laboratorinius tyrimus ir (ar) matavimus ir (ar) imti ėminius laboratoriniams tyrimams atlikti, veiklos planinių ir neplaninių patikrinimų taisyklių patvirtinimo“ (toliau – Laboratorijų taisyklės);
1.1.15. Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklės, patvirtintos Lietuvos Respublikos 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės, TIPK leidimas);
1.1.16. Taršos leidimų išdavimo, pakeitimo ir galiojimo panaikinimo taisyklės, patvirtintos Lietuvos Respublikos aplinkos ministro 2014 m. kovo 6 d. įsakymu Nr. D1-259 „Dėl Taršos leidimų išdavimo, pakeitimo ir galiojimo panaikinimo taisyklių patvirtinimo“ (toliau – TL taisyklės, taršos leidimas);
1.1.17. 2015 m. balandžio 28 d. Komisijos reglamentas (ES) 2015/1189, kuriuo įgyvendinant Europos Parlamento ir Tarybos direktyvą 2009/125/EB nustatomi kietojo kuro katilų ekologinio projektavimo reikalavimai (toliau – Reglamentas (ES) 2015/1189);
1.1.18. 2015 m. balandžio 28 d. Komisijos reglamentas (ES) 2015/1188, kuriuo įgyvendinant Europos Parlamento ir Tarybos direktyvą 2009/125/EB nustatomi vietinių patalpų šildytuvų ekologinio projektavimo reikalavimai (toliau – Reglamentas (ES) 2015/1188);
1.1.19. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
1.1.20. Projektų, finansuojamų valstybės biudžeto lėšomis, administravimo ir finansavimo taisyklės, patvirtintos Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“ (toliau – Taisyklės);
1.1.21. 2020 m. birželio 22 d. Komisijos įgyvendinimo sprendimas (ES) 2020/2009, kuriame pagal Europos Parlamento ir Tarybos direktyvą 2010/75/ES dėl pramoninių išmetamų teršalų pateikiamos geriausių prieinamų gamybos būdų (GPGB) išvados dėl paviršių apdorojimo organiniais tirpikliais, įskaitant medienos ir medienos produktų konservavimą naudojant chemines medžiagas;
1.1.22. Aplinkos apsaugos kriterijų taikymo, vykdant žaliuosius pirkimus, tvarkos aprašas, patvirtintas Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.
1.2. Apraše vartojamos sąvokos:
1.2.1. Apraše vartojamas terminas technologiniai įrenginiai suprantamas kaip veikloje naudojamų mechanizmų, mašinų, įtaisų, prietaisų su priklausiniais, sudarančių sąlygas tiesiogiai sumažinti iš technologinio proceso į aplinkos orą išmetamų teršalų kiekį, visuma;
1.2.2. kitos Apraše vartojamos sąvokos suprantamos taip, kaip jos apibrėžtos Aprašo 1.1 papunktyje nurodytuose teisės aktuose.

	2. Reikalavimai projektams, pareiškėjams ir partneriams 

	2.1. Remiama veikla – technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį. Finansuojamas technologinių įrenginių, sudarančių sąlygas sumažinti ūkinėje veikloje eksploatuojamų stacionarių taršos šaltinių į aplinkos orą išmetamų kietųjų dalelių KD2,5, azoto oksidų (toliau – NOx), nemetaninių lakiųjų organinių junginių (toliau – NMLOJ) kiekį, diegimas ar modernizavimas. Finansuotina veikla apima technologinio įrenginio keitimą mažiau taršiu, stacionaraus taršos šaltinio techninį modernizavimą: išmetamųjų dujų valymo įrangos (elektrostatinio filtro, rankovinio filtro), kurą deginančio įrenginio, jo degiklio ar ekonomaizerio, šilumogrąžos įrenginio, NMLOJ surinkimo ir regeneravimo (kondensavimo, absorbcijos), terminės ar katalizinės oksidacijos įrenginio įrengimą arba įrenginių, skirtų stacionarių neorganizuotų (išsklaidytos) NMLOJ taršos šaltinių likvidavimui (modernizuojant į kontroliuojamus organizuotus taršos šaltinius), įrengimą. 
2.2. Finansavimas neteikiamas projektams, susijusiems su išmetamų teršalų kiekio mažinimu iš: 
2.2.1. mažesnės kaip 0,12 MW vardinės (nominalios) šiluminės galios kurą deginančių įrenginių; 
2.2.2. 1 MW ar didesnės vardinės (nominalios) šiluminės galios kurą deginančių įrenginių, t. y. įrenginių, kuriems modernizuoti numatytas finansavimas pagal 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-11-01 „Stiprinti neigiamo poveikio aplinkai prevenciją ir valdymą“ aprašo 1.1 poveiklę „Vidutinių kurą deginančių įrenginių išmetamų dujų valymo ar kitų su taršos mažinimu susijusių technologijų diegimas ir (ar) modernizavimas“;
2.2.3. kilnojamų kurą deginančių įrenginių;
2.2.4. dujinį ar skystąjį kurą deginančių įrenginių, kai toks įrenginys keičiamas nauju kietąjį kurą deginančiu įrenginiu;
2.2.5. kietąjį kurą deginančių įrenginių, kai toks įrenginys keičiamas nauju kietąjį iškastinį kurą deginančiu įrenginiu;
2.2.6. stacionarių taršos šaltinių, kai diegiami NMLOJ adsorbciniai (su aktyvintąja anglimi ir ceolitais) regeneravimo, biologinio valymo įrenginiai.
2.3 Finansavimas neteikiamas projektams:
2.3.1. finansuotiems arba finansuojamiems valstybės ar savivaldybių biudžetų ar išteklių, ES struktūrinės paramos ar kitų fondų, programų lėšomis;
2.3.2. numatytiems finansuoti arba tinkamiems finansuoti pagal 2022–2025 m. Klimato kaitos programos investicijų planą, patvirtintą Lietuvos Respublikos Vyriausybės 2022 m. balandžio 20 d. nutarimu Nr. 383 „Dėl 2022–2025 m. Klimato kaitos programos investicijų plano patvirtinimo;
2.3.3. kuriais įrengiami nauji stacionarūs taršos šaltiniai ir (ar) didinamas modernizuojamo arba keičiamo technologinio įrenginio gamybos pajėgumas daugiau kaip 10 proc.
2.4. Administruojančioji institucija – Lietuvos Respublikos aplinkos ministerijos Aplinkos projektų valdymo agentūra.
2.5. Galimi projektų pareiškėjai – ūkinę veiklą vykdantys fiziniai ir juridiniai asmenys, eksploatuojantys stacionarius oro taršos šaltinius.
2.6. Finansavimo šaltinis – valstybės biudžeto lėšos (Aplinkos apsaugos rėmimo programos lėšos). 
2.7. Finansavimo forma – dotacija.
2.8. Bendra veiklai (projektams) įgyvendinti skiriama suma – 5 728 500 eurų.
2.9. Didžiausia galima skirti finansavimo lėšų suma projekto veiklai įgyvendinti – 300 tūkst. eurų.
2.10. Didžiausia galima projekto veiklos finansuojamoji dalis – 70 proc. tinkamų finansuoti išlaidų. Likusi projekto veiklos dalis finansuojama iš pareiškėjo nuosavo įnašo.
2.11. Kvietimus teikti projektų įgyvendinimo planus (toliau – kvietimas) finansuoti projektus rengia administruojančioji institucija, kvietimas skelbiamas administruojančiosios institucijos interneto svetainėje.
2.12. Pirmasis kvietimas turi būti paskelbtas per 20 darbo dienų nuo Aprašo įsigaliojimo. 
2.13. Projektų atranka vykdoma projektų konkurso būdu.
2.14. Projekto partneriai negalimi.
2.15. Pareiškėjas nėra bankrutavęs, bankrutuojantis, likviduojamas ir (arba) restruktūrizuojamas, neturi mokestinės nepriemokos valstybės ir (arba) savivaldybės biudžetui arba kitiems valstybės fondams (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas). Jeigu pareiškėjas yra įsiskolinęs, parama gali būti teikiama tik kai pareiškėjas pateiks dokumentus, įrodančius, kad jis apmokėjo visus įsiskolinimus valstybei.
2.16. Projektais siekiama prisidėti įgyvendinant pažangos priemonės rezultato rodiklį R-02-001-06-11-01-01 „Miestuose oro kokybės tyrimo stočių, kuriose aplinkos oro užterštumo kietosiomis dalelėmis KD2,5 lygis neviršija Pasaulio sveikatos organizacijos rekomenduojamo metinio užterštumo lygio, dalis (proc.)“. Siekiamos reikšmės aprašymas: procentinė dalis iš 6 valstybinio aplinkos monitoringo miesto oro kokybės tyrimų stočių, kuriose neviršijamas Pasaulio sveikatos organizacijos rekomenduojamas (2005 m.) metinis oro užterštumo kietosiomis dalelėmis KD2,5 lygis (10 µg/m3). 
2.17. Projekto vykdytojo projekto veiklų įgyvendinimo trukmė turi būti ne ilgesnė kaip 25 mėnesiai nuo finansuojamo projekto sutarties pasirašymo dienos, bet projekto įgyvendinimo data negali būti vėlesnė kaip:
2.17.1. 2028 m. gruodžio 1 d., jei finansuojamo projekto sutartis sudaroma iki 2026 m. gruodžio 31 d.;
2.17.2. 2029 m. gruodžio 1 d., jei finansuojamo projekto sutartis sudaroma iki 2027 m. gruodžio 31 d.;
2.17.3. 2030 m. gruodžio 1 d., jei finansuojamo projekto sutartis sudaroma iki 2028 m. gruodžio 31 d.
Projekto techninis įgyvendinimas (prekių, paslaugų įsigijimas, darbų atlikimas, įrenginių montavimas, derinimas, paleidimas) turi būti ne ilgesnis kaip 12 mėnesių nuo sutarties pasirašymo dienos. Ne vėliau kaip per 20 darbo dienų nuo techninio įrenginio įvedimo į eksploataciją projekto vykdytojas administruojančiai institucijai privalo pateikti techninio įgyvendinimo ataskaitą. Aplinkos apsaugos efekto stebėsenos laikotarpis prasideda techninio įrenginio įvedimo į eksploataciją dieną ir tęsiasi 12 mėnesių.
2.18. Pareiškėjo nuosavų lėšų šaltiniai, kuriais įgyvendinamas projektas ar jo dalis, turi būti aiškiai apibrėžti, patikimi, tinkami projektų įgyvendinimo planų (toliau – PĮP) pateikimo metu. Aiškiai apibrėžtais, patikimais ir tinkamais nuosavų lėšų finansavimo šaltiniais gali būti laikomi:
2.18.1. kredito įstaigos paskola. Jei pareiškėjo planuojamas lėšų šaltinis yra kredito įstaigos paskola, pateikiamas preliminarus kredito įstaigos sprendimas suteikti paskolą;
2.18.2. pareiškėjo piniginės lėšos. Su PĮP pateikiamas sprendimas, patvirtintas juridinio asmens atitinkamo valdymo organo ar asmens (asmenų grupės), turinčio (turinčios) teisę priimti tokius sprendimus, kuriais nutarta projekto įgyvendinimui skirti tam tikrą lėšų sumą, ir (ar) informacija apie lėšų šaltinį (kredito įstaigos sąskaitos (-ų) išrašas ar kredito įstaigos pažyma apie pareiškėjo turimas lėšas, numatomos pajamos, pelnas, nepaskirstytini rezervai).
2.19. Projektas nefinansuojamas, jei visos projekto veiklos baigtos iki pareiškėjui pateikiant PĮP, pvz., pasirašytas technologinio įrenginio įsigijimo ir (ar) įrengimo perdavimo–priėmimo aktas.
2.20. Finansavimas teikiamas tik Lietuvos Respublikos teritorijoje vykdomiems projektams.
2.21. PĮP finansuoti projektą atmetamas ir PĮP vertinimo metu nustatyti trūkumai taisomi Taisyklių III skyriuje nustatyta tvarka.
2.22. Projektais turi būti siekiama įgyvendinti pažangos priemonės produkto rodiklį P-02-001-06-11-01-02: 25 įgyvendinti projektai „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“. Siekiamos reikšmės aprašymas: projektų, kuriais įdiegtas technologinis įrenginys ar priemonės, mažinančios į aplinkos orą išmetamų teršalų kiekį, skaičius. Projektas laikomas įgyvendintu, kai Taisyklėse nustatyta tvarka administruojančioji institucija patvirtina projekto galutinę veiklos ataskaitą.
2.23. Administruojančioji institucija nuo 2025 m. iki 2030 m. kasmet ne vėliau kaip iki kiekvienų metų sausio 31 d. Lietuvos Respublikos aplinkos ministerijai turi pateikti ataskaitą apie per praėjusius kalendorinius metus įgyvendintų projektų skaičių, sumažintą į aplinkos orą išmetamų teršalų kiekį įgyvendinus kiekvieną projektą ir bendrą sumažintą į aplinkos orą išmetamų teršalų kiekį per praėjusius kalendorinius metus įgyvendinus visus projektus.
2.24. Kai projektu planuojama diegti ar modernizuoti kurą deginantį įrenginį, projekto vykdytojas turi užtikrinti, kad užbaigus projektą pradėto eksploatuoti kietąjį kurą deginančio įrenginio išmetamų teršalų kiekis neviršys Reglamente (ES) 2015/1189 nustatytų KD ir NOx ribinių verčių; užbaigus projektą pradėto eksploatuoti skystąjį kurą deginančio įrenginio išmetamų teršalų kiekis neviršys Reglamente (ES) 2015/1188 nustatytų azoto oksidų ribinių verčių.
2.25. Kai projektu įdiegtas ar modernizuotas kurą deginantis įrenginys, iš kurą deginančio įrenginio į aplinkos orą išmetamų teršalų atitiktį Aprašo 2.24 papunktyje nurodytoms ribinėms vertėms projekto vykdytojas įrodo įgyvendinęs projektą su galutine veiklos ataskaita pateikdamas Laboratorijų taisyklių nustatyta tvarka atliktų matavimų rezultatus arba kurą deginančio įrenginio gamintojo dokumentą, įrodantį atitiktį ribinėms vertės.
2.26. Projektui skiriamas finansavimas projekto vykdytojui išmokamos laikantis šių sąlygų:
2.26.1. jei įrašyta PĮP, projekto vykdytojui išmokamas avansas – ne didesnis kaip 30 proc. skirtos sumos. Avanso išmokėjimo sąlygos nustatytos Taisyklių 183–188 punktuose;
2.26.2. 60 proc. projektui skiriamų lėšų (toliau – pirma dotacijos dalis) sumokama, kai projekto vykdytojas įsigijo, sumontavo ir pradėjo pagal paskirtį eksploatuoti projekte numatytus įrenginius ir ne vėliau kaip per 20 darbo dienų nuo techninio įrenginio įvedimo į eksploataciją projekto vykdytojas administruojančiai institucijai kartu su techninio įgyvendinimo ataskaita pateikė mokėjimo prašymą. Jei projekto vykdytojui išmokėtas avansas, pirma dotacijos dalis sumažinama pagal Aprašo 2.26.1 papunktį išmokėto avanso dydžiu, išskyrus avanso dalį, kurią projekto vykdytojas privalėjo grąžinti pagal Taisyklių 187 ir 188 punktus. Pirma dotacijos dalis sumokama, jeigu:
2.26.2.1. pateikiama tinkamai užpildyta techninio įgyvendinimo ataskaita;
2.26.2.2. projekto vykdytojas yra galutinai atsiskaitęs su rangovais, darbų ir paslaugų tiekėjais;
2.26.2.3. projekto išlaidos atitinka Apraše ir Taisyklėse nustatytus išlaidų tinkamumo reikalavimus;
2.26.2.4. projekto vykdytojas įvykdė projekto matomumo ir informavimo apie projektą reikalavimus, nustatytus Taisyklių VII skyriaus pirmajame skirsnyje;
2.26.2.5. išlaidos yra tinkamai dokumentuotos, t. y. visos pareiškėjų išlaidos turi būti pagrįstos išlaidų pagrindimo ir jų apmokėjimo įrodymo ar lygiavertės įrodomosios vertės dokumentais ir turi būti užtikrinamas šių dokumentų atsekamumas;
2.26.2.6. administruojančioji institucija nenustatė neatitikimų atlikus projekto patikrą vietoje. Patikra atliekama Taisyklių IV skyriaus septintojo skirsnio ir administruojančiosios institucijos nustatyta tvarka.
2.26.3. 40 proc. projektui skiriamų finansavimo lėšų (toliau – antra dotacijos dalis) sumokama, kai pareiškėjas įvykdė visas projekto veiklas ir Taisyklėse nustatyta tvarka pateikė administruojančiai institucijai galutinę veiklos ataskaitą, kurioje nurodyti pirmųjų vienų metų įrenginių, kuriems skirtas finansavimas, eksploatacijos rezultatai apie faktiškai pasiektą aplinkos apsaugos efektą, kita Taisyklėse ir sutartyje nustatyta informacija. Galutinė veiklos ataskaita teikiama ne vėliau kaip 20 d. d. po aplinkos apsaugos efekto stebėsenos laikotarpio pabaigos. Visa antra dotacijos dalis sumokama, jeigu PĮP įrašyti išmetamų oro teršalų kiekiai sumažinami ne mažiau kaip 95 proc. Kai projektu bent vieno oro teršalo sumažinama mažiau kaip 95 proc., bet visų oro teršalų sumažinama ne mažiau kaip 50 proc. numatyto sumažinti kiekio, antra dotacijos dalis mažinama, ją perskaičiuojant pagal administruojančios institucijos patvirtintą Aplinkos apsaugos investicinių projektų aplinkosaugos rodiklių vertinimo metodiką. Jeigu bent vieno oro teršalo kiekis sumažinimas mažiau kaip 50 proc. arba per projekto sutartyje nustatytą terminą nepateikiama galutinė veiklos ataskaita arba projektas neatitinka Aprašo 9.11 papunktyje nurodyto 2 specialiojo atrankos kriterijaus , laikoma, kad aplinkos apsaugos efektas nepasiektas ir antra dotacijos dalis nesumokama, taip pat turi būti grąžinta pirma dotacijos dalis ir (ar) išmokėtas avansas. Išmetamo oro teršalo kiekio sumažinimas apskaičiuojamas per pirmus metus nuo pagal paskirtį pradėto eksploatuoti projekte numatyto įrenginio pradžios datos (ilgalaikio materialaus turto įvedimo į eksploataciją).
Projekto vykdytojui, iki dotacijos teikimo sutartyje nustatyto termino neužbaigus projekto ir (arba) nepateikus APVA nustatytos formos projekto įgyvendinimo ataskaitos ir (arba) mokėjimo prašymo su privalomais pateikti dokumentais, dotacija mažinama 0,03 proc. nuo numatytos dotacijos už kiekvieną pavėluotą dieną. 
2.27. Projekto išlaidos apmokamos išlaidų dotacijos būdu projekto vykdytojui deklaruojant padarytas ir apmokėtas išlaidas.
2.28. Kai finansavimas suteiktas projektui, kuriuo pakeistas ar modernizuotas technologinis įrenginys ir toks įrenginys pagal Taršos leidimų taisykles arba TIPK taisykles gali būti eksploatuojamas turint Taršos leidimą (su specialiąja leidimo dalimi „Aplinkos oro taršos valdymas“) arba TIPK leidimą, projekto vykdytojas, vadovaudamasis Taršos leidimų taisyklėse arba TIPK leidimų taisyklėse jam nustatyta pareiga nedelsiant raštu pranešti leidimą išdavusiai institucijai – Aplinkos apsaugos agentūrai – apie bet kokius planuojamus įrenginio veikimo pakeitimus, kurie gali daryti poveikį aplinkai, privalo būti įvykdęs šią pareigą ir su galutine veiklos ataskaita pateikti atitinkamą leidimą su pakeistomis (patikslintomis) leidimo sąlygomis, atitinkančiomis projekto PĮP įsipareigotais po projekto įgyvendinimo į aplinkos orą išmesti teršalų kiekiais ar kitomis veiklos sąlygomis, kurios neatitinka leidime nustatytų leidimo sąlygų, arba pateikti Aplinkos apsaugos agentūros sprendimą, kad leidimo sąlygų keisti (ar tikslinti) nereikia. 
2.29. Kai finansavimas suteiktas projektui, kuriuo pakeistas ar modernizuotas OTN įrenginys, kuris pagal LOJ tvarką gali būti eksploatuojamas tik jį įregistravus, projekto vykdytojas, vadovaudamasis LOJ taisyklėmis dėl OTN įrenginio registracijos duomenų patikslinimo, turi būti patikslinęs šiuos duomenis atitinkančiais projekto PĮP įsipareigotais įgyvendinus projektą į aplinkos orą išmesti teršalų kiekiais ar kitomis veiklos sąlygomis, kurios neatitinka iki projekto galiojusių OTN įrenginio registracijos duomenų, ir galutinėje veiklos ataskaitoje pateikti nuorodą į Aplinkos apsaugos agentūros interneto svetainėje paskelbtą Organinius tirpiklius naudojančių įrenginių sąrašą, kuriame matyti registracijos duomenų patikslinimas.
2.30. Projekto veiklos įgyvendinimo ataskaitos vertinamos ir mokėjimai atliekami Taisyklių III skyriaus penktajame skirsnyje nustatyta tvarka.

	3. Reikalavimai jungtinio projekto projektams ir jungtinio projekto projektų pareiškėjams

	Netaikoma.

	4. Projekto tikslinės grupės

	Tiesioginė tikslinė grupė, kuriai numatoma skirti finansavimą diegti ar modernizuoti technologinius įrenginius, yra fiziniai ir juridiniai asmenys – ūkio subjektai, eksploatuojantys stacionarius oro taršos šaltinius. Įgyvendinus veiklą naudą gaus gyvenamosios vietovės visuomenė dėl mažesnės oro taršos ir galimai geresnės tos vietovės oro kokybės.





	5. Horizontaliųjų principų reikalavimai

	Remiama veikla tiesiogiai prisideda prie darnaus vystymosi horizontaliojo principo rodiklio reikšmės pasiekimo ir Jungtinių Tautų darnaus vystymosi darbotvarkėje 2030 iškelto 3 tikslo „Užtikrinti sveiką gyvenseną ir skatinti visų amžiaus grupių gerovę“ uždavinio 3.9 „Iki 2030 metų reikšmingai sumažinti mirčių ir ligų, kurias sukėlė pavojingi chemikalai, oro, vandens ir dirvožemio tarša ir užterštumas, skaičių“ ir 11 tikslo „Pasiekti, kad miestai ir gyvenvietės taptų įtraukūs, saugūs, atsparūs ir darnūs“ uždavinio 11.6 „Iki 2030 metų sumažinti vienam gyventojui tenkantį neigiamą miestų poveikį aplinkai, ypatingą dėmesį skiriant oro kokybei bei komunalinių ir kitų atliekų tvarkymui“.
Veikla tiesiogiai prisideda prie inovatyvumo (kūrybingumo) horizontaliojo principo. Veikla skatins ūkinėje veikloje diegti pažangias ir inovatyvias oro taršą mažinančias technologijas. Perkančiųjų organizacijų ir perkančiųjų subjektų su veikla susijusiems pirkimams taikomi aplinkos apsaugos kriterijai gali papildomai prisidėti teigiamai prie inovatyvumo (kūrybingumo) horizontalioji principo.
Veikla tiesiogiai neprisideda prie horizontaliojo principo „lygios galimybės visiems“, tačiau neigiamos įtakos jam taip pat nedaro, nes veiklai įgyvendinti nebus jokių ribojimų dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos ar kitų sąlygų.
Veikla atitinka reikšmingos žalos nedarymo principą, numatytą 2021 m. vasario 12 d. Europos Komisijos patvirtintose Reikšmingos žalos nedarymo principo taikymo pagal Ekonomikos atsparumo ir didinimo priemonės reglamentą technines gaires.

	6. Europos Sąjungos pagrindinių teisių chartijos (toliau – Chartija) reikalavimai

	Veikla neprieštarauja Chartijos nuostatoms ir nepažeidžia pagrindinių Chartijos teisių: orumo, asmenų, privataus ir šeimos gyvenimo, sąžinės ir saviraiškos laisvės; asmens duomenų; prieglobsčio ir apsaugos perkėlimo, išsiuntimo ar išdavimo atvejų, teisių į nuosavybę ir teisių užsiimti verslu, lyčių lygybės, vienodo požiūrio ir lygių galimybių, nediskriminavimo ir neįgaliųjų teisių, vaiko teisių, gero administravimo, veiksmingo teisinės gynybos, teisingumo, solidarumo ir darbuotojų teisių, aplinkos apsaugos.

	7. Apskritis, kurioje gali būti įgyvendinami projektai

	Netaikoma.

	8. Reikalavimai valstybės pagalbai 

	8.1. Finansavimas pagal Aprašą yra nereikšminga de minimis pagalba, teikiama vadovaujantis De minimis reglamento nuostatomis.
8.2. Vadovaujantis De minimis reglamento 1 straipsnio 1 dalimi, pagal Aprašą de minimis pagalba gali būti teikiama įmonėms visuose sektoriuose, išskyrus:
8.2.1. pagalbą, suteiktą įmonėms, vykdančioms pirminės žvejybos ir akvakultūros produktų gamybos veiklą;
8.2.2. pagalbą, suteiktą įmonėms, vykdančioms pirminės žemės ūkio produktų gamybos veiklą;
8.2.3. pagalbą, suteiktą su eksportu susijusiai veiklai trečiosiose valstybėse arba valstybėse narėse, t. y. pagalbą, tiesiogiai susijusią su eksportuojamais kiekiais, platinimo tinklo kūrimu ir veikla arba kitomis išlaidomis, susijusiomis su eksporto veikla.
8.3. Vadovaujantis De minimis reglamento 1 straipsnio 2 dalimi, jeigu įmonė vykdo veiklą, nurodytą Aprašo 8.2.1 ir 8.2.2 papunkčiuose išvardytuose sektoriuose ir viename ar keliuose kituose sektoriuose, kuriems taikomas De minimis reglamentas, arba kitą veiklą, kuriai taikomas De minimis reglamentas, finansavimas gali būti suteiktas su sąlyga, kad pareiškėjas tinkamomis priemonėmis, pvz., atskirdamas veiklos sritis ar apskaitą, užtikrins, kad veiklai sektoriuose, kuriems De minimis reglamentas netaikomas, nebūtų naudojama pagal Aprašą suteikta de minimis pagalba.
8.4. Bendra vienai įmonei Lietuvos Respublikoje suteiktos de minimis pagalbos suma negali viršyti 300 000 (trijų šimtų tūkstančių) eurų per bet kurį 3 (trejų) metų laikotarpį; nustatyta viršutinė riba taikoma neatsižvelgiant į de minimis pagalbos formą ar siekiamą tikslą; jei suteikus naują de minimis pagalbą būtų viršyta nustatyta viršutinė riba, nauja pagalba pagal De minimis reglamentą negali būti teikiama.
8.5. Taikant De minimis reglamentą, įmone laikomas bet koks ekonominę veiklą vykdantis fizinis ar juridinis asmuo. Viena įmone laikomos įmonės, tarpusavyje susietos De minimis reglamento 2 straipsnio 2 dalyje nurodytais santykiais.
8.6. Vadovaujantis De minimis reglamento 3 straipsnio 3 dalimi, de minimis pagalba laikoma suteikta tuo momentu, kai įmonė pagal taikomą nacionalinį teisinį režimą įgyja juridinę teisę tokią pagalbą gauti, neatsižvelgiant į de minimis pagalbos išmokėjimo įmonei datos.
8.7. De minimis pagalba sumuojama vadovaujantis De minimis reglamento 5 straipsnio nuostatomis.
8.8.. Finansavimo projektui atitikties De minimis reglamentui vertinimą atlieka administruojančioji institucija užpildydama Aprašo 3 priede nustatytą Atitikties de minimis pagalbos taisyklėms patikros lapo formą. 
8.9. Įmonėms, kurioms išduotas vykdomasis raštas sumoms išieškoti pagal ankstesnį Europos Komisijos sprendimą, kuriame pagalba skelbiama neteisėta ir nesuderinama su vidaus rinka nauja de minimis pagalba negali būti teikiama, kol bus sugrąžinta neteisėta ir nesuderinama su vidaus rinka gauta valstybės pagalba arba de minimis pagalba.
8.10. Paaiškėjus, kad pagal taisykles suteikta neteisėta ir (arba) nesuderinama pagalba, vadovaujantis Lietuvos Respublikos konkurencijos įstatymo 551 straipsnio nuostatomis, pagalbos gavėjas privalo jam išmokėtą pagalbos sumą sugrąžinti savanoriškai arba ši suma išieškoma ne ginčo tvarka.
8.11. Administruojančioji institucija duomenis apie suteiktą projekto pareiškėjui de minimis pagalbą turi pateikti Suteiktos valstybės pagalbos ir nereikšmingos (de minimis) pagalbos registrui, Registro nuostatuose nustatyta tvarka ir terminais.

	9. Projektų atrankos kriterijai 

	9.1. Kvietimas skelbiamas administruojančios institucijos interneto svetainėje pagal iš anksto su Lietuvos Respublikos aplinkos ministerija Taisyklių II skyriaus ketvirtojo skirsnio nustatyta tvarka suderintą planuojamų skelbti kvietimų planą. Jeigu pagal paskelbtą kvietimą surinktose PĮP prašoma lėšų suma mažesnė už Aprašo 2.8 papunktyje nurodytą skirti lėšų sumą, administruojančioji institucija gali skelbti papildomą kvietimą.
9.2. PĮP turi būti teikiama tik pagal PĮP pateikimo momentu galiojančius vertinimo kriterijus, PĮP pateikimo terminus ir finansavimo sąlygas, nurodytas Apraše.
9.3. PĮP ir privalomų dokumentų elektroninės versijos teikiamos per Aplinkos projektų valdymo informacinę sistemą (toliau – APVIS). Kvietime gali būti nustatyti kiti PĮP pateikimo būdai ir tvarka, jei APVIS funkcinių galimybių nepakanka ir (ar) jos laikinai neužtikrinamos.
9.4. Apie gautą ir užregistruotą PĮP ir Taisyklių nustatyta tvarka jam suteiktą projekto kodą administruojančioji institucija informuoja pareiškėją per APVIS arba PĮP nurodytu el. paštu ne vėliau kaip per 5 darbo dienas gavusi PĮP.
9.5. Dokumentų, įrodančių pareiškėjų atitiktį keliamiems reikalavimams, kuriuos su PĮP turi pateikti pareiškėjas, sąrašą nustato administruojančioji institucija ir nurodo savo interneto svetainėje paskelbtame kvietime. Šiems ir kitiems reikalavimams patikrinti administruojančioji institucija gali naudotis prieinamomis duomenų bazėmis ir registrais.
9.6. Administruojančioji institucija vertina PĮP Taisyklių III skyriaus antrojo, trečiojo ir ketvirtojo skirsniuose nustatyta tvarka. 
9.7. PĮP vertinami laikantis Taisyklių 3 punkte nustatytų principų.
9.8. PĮP nurodyti duomenys po PĮP pateikimo dienos negali būti koreguojami ar tikslinami, išskyrus atvejus, kai koreguoti ar tikslinti paprašo administruojančioji institucija.
9.9. Administruojančioji institucija, įvertinusi PĮP, PĮP vertinimo ataskaitoje sudaro projektų eilę pagal balus, apskaičiuotus taikant Aprašo 9.11 papunktyje nustatytus prioritetinius projektų atrankos kriterijus.
9.10. PĮP vertinimo ataskaita rengiama Taisyklių III skyriaus penktajame skirsnyje nustatyta tvarka. Pagal Taisyklių 109 punktą administruojančioji institucija priima sprendimą dėl projekto finansavimo pagal Taisyklių 8 priede pateiktą formą ne vėliau kaip per 5 darbo dienas nuo PĮP vertinimo ataskaitos parengimo dienos.
9.11. Specialieji ir prioritetiniai atrankos kriterijai:
	Eil. Nr.
	Kriterijaus tipas
	Kriterijus
	Kriterijaus vertinimo metodas
	Didžiausias galimas kriterijaus balas
	Kriterijaus svorio koeficientas
	Didžiausias galimas kriterijaus balas, kai nustatomas svorio koeficientas

	1.
	Specialusis
	Pareiškėjas Aplinkos apsaugos agentūrai yra pateikęs apskaitos ataskaitą ar inventorizacijos ataskaitą)
	Vertinama, ar PĮP teikėjas, veiklai vykdyti turintis TIPK leidimą arba taršos leidimą, ar veiklą vykdantis organinius tirpiklius naudojančiame (toliau – OTN) įrenginyje, kuris turi būti įregistruotas, aplinkos ministro nustatyta tvarka Aplinkos apsaugos agentūrai per informacinę sistemą „Aplinkos informacijos valdymo integruota kompiuterinė sistema“ (toliau – IS „AIVIKS“) yra pateikęs praėjusių metų apskaitos ataskaitą . Kai PĮP teikėjas neprivalo turėti TIPK leidimo arba taršos leidimo, ar veiklą vykdyti įregistruotame OTN įrenginyje, vertinama, ar aplinkos ministro nustatyta tvarka Aplinkos apsaugos agentūrai pateikta ir galioja inventorizacijos ataskaita. Ataskaitose turi būti nurodytas susijusio taršos šaltinio projektu sumažinti planuojamų į aplinkos orą išmetamų teršalų, – KD2,5, NOx ar NMLOJ kiekis. 
	
	
	

	2.
	Specialusis
	Minimalus išmetamo į aplinkos orą KD2,5, NOx arba NMLOJ kiekio sumažėjimas
	Vertinamas planuojamas bent vieno išmetamo oro teršalo, – kietųjų dalelių KD2,5 NOx ar NMLOJ, kiekio sumažėjimas, palyginti su praėjusiais kalendoriniais metais išmestu kiekiu. Duomenų šaltinis – IS „AIVIKS“ arba, kai ūkio subjektui teisės aktų nustatyta tvarka nereikia gauti TIPK leidimo ar taršos leidimo, OTN įrenginys neturi būti įregistruotas ir dėl to ar kitų pagrįstų priežasčių tokių duomenų IS „AIVIKS“ nėra, palyginti su kiekiu, nurodytu Aplinkos apsaugos agentūrai pateiktoje inventorizacijos ataskaitoje.
Įgyvendinus projektą, turi būti sumažintas bent vieno išmetamo oro teršalo kiekis ne mažiau kaip 25 proc. ir nedidinti kitų teršalų išmetamo kiekio.
	
	
	

	3.
	Prioritetinis
	Išmetamo į aplinkos orą KD2,5 kiekio sumažėjimas
	Skaičiuojamas planuojamas išmetamo KD2,5 kiekio sumažėjimas lyginant su praėjusiais kalendoriniais metais išmestu kiekiu, pagal 2 kriterijaus vertinimo metode nurodytą duomenų šaltinį.
2 balai suteikiami projektams, kurių planuojamas išmetamo KD2,5 kiekio sumažėjimas 50 proc. ar didesnis.
1 balas suteikiamas projektams, kurių planuojamas išmetamo KD2,5 kiekio sumažėjimas 25 proc. ar didesnis, bet mažesnis kaip 50 proc.
	2
	10
	20

	4.
	Prioritetinis
	Išmetamo į aplinkos orą NOx kiekio sumažėjimas
	Skaičiuojamas planuojamas išmetamo NOx kiekio sumažėjimas lyginant su praėjusiais kalendoriniais metais išmestu kiekiu pagal 2 kriterijaus vertinimo metode nurodytą duomenų šaltinį.
2 balai suteikiami projektams, kurių planuojamas išmetamo NOx kiekio sumažėjimas 50 proc. ar didesnis.
1 balas suteikiamas projektams, kurių planuojamas išmetamo NOx kiekio sumažėjimas 25 proc. ar didesnis, bet mažesnis kaip 50 proc.
	2
	10
	20

	5.
	Prioritetinis
	Išmetamo į aplinkos orą NMLOJ kiekio sumažėjimas 
	Skaičiuojamas planuojamas išmetamo NMLOJ kiekio sumažėjimas lyginant su praėjusiais kalendoriniais metais išmestu kiekiu pagal 2 kriterijaus vertinimo metode nurodytą duomenų šaltinį.
2 balai suteikiami projektams, kurių planuojamas išmetamo NMLOJ kiekio sumažėjimas 50 proc. ar didesnis.
1 balas suteikiamas projektams, kurių planuojamas išmetamo NMLOJ kiekio sumažėjimas 25 proc. ar didesnis, bet mažesnis kaip 50 proc..
	2
	10
	20

	6.
	Prioritetinis
	Vykdomos veiklos vieta
	Nustatoma pagal Aplinkos apsaugos agentūros žemėlapius ir jų naudojimo aprašą, parengtais pagal Žemėlapių naudojimo aprašą, ir Lietuvos Respublikos teritorijos administracinių vienetų ir jų ribų įstatymą.
2 balai suteikiami projektams, kai įrenginio eksploatavimo (veiklos) vieta patenka į didžiųjų Lietuvos miestų (Vilniaus, Kauno, Klaipėdos, Šiaulių, Panevėžio) padidintos aplinkos oro taršos (kietosiomis dalelėmis) zoną. 
1 balas suteikiamas miesto gyvenamojoje vietovėje įgyvendinamiems projektams.
	2
	5
	10

	7.
	Prioritetinis
	Projekto efektyvumas
	Vertinamas įgyvendinus projektą planuojamo sumažinti išmetamų teršalų kiekio (per visą įdiegtos priemonės naudojimo laikotarpį, bet ne ilgesnį kaip 15 metų nuo projekto įgyvendinimo pradžios), ir PĮP nurodytos prašomos finansavimo sumos santykis. 

Čia:
XKD2,5 – planuojamas sumažinti KD2,5 kiekis (t);
XNOx – planuojamas sumažinti NOx kiekis (t);
XNMLOJ – planuojamas sumažinti NMLOJ kiekis (t);
U – PĮP nurodyta prašoma finansavimo suma (eurais);
Y – ekvivalentinis projekto veiksmingumas (eurai/t).
Suteikiami 2 balai projektams, kurių projekto ekvivalentinio veiksmingumo reikšmė patenka tarp 20 proc. didžiausią reikšmę turinčių projektų (kurių įgyvendinimui pateiktos PĮP to paties kvietimo metu). Projektams, kurių veiksmingumo reikšmė patenka tarp 50 proc. didžiausią reikšmę turinčių projektų, suteikiamas 1 balas.
	2
	15
	30


9.12. Didžiausia galima surinkti prioritetinių atrankos kriterijų balų suma – 100 balų.
9.13. Mažiausia prioritetinių atrankos kriterijų balų suma, kurią turi surinkti planuojamas finansuoti projektas, – 15 balų. PĮP atmetamas, jei pareiškėjas nesurenka minimalaus balų kiekio arba neatitinka bent vieno specialiojo atrankos kriterijaus.
9.14. Priėmus sprendimą finansuoti projektą, administruojančioji institucija per 3 darbo dienas nuo sprendimo priėmimo dienos apie tai informuoja projekto pareiškėją.
9.15. Projekto sutartis sudaroma pagal Taisyklių IV skyriaus antrojo skirsnio nuostatas.
9.16. Projekto sutartis keičiama ir nutraukiama pagal Taisyklių IV skyriaus trečiojo skirsnio nuostatas.

	10. Jungtinio projekto projektų atrankos kriterijai

	Netaikoma.

	11. Reikalavimai įgyvendinus projektų veiklas

	11.1. Įgyvendinus projekto veiklas, taikomi Taisyklių IV skyriaus dešimtajame skirsnyje nustatyti reikalavimai. 

	12. Kiti reikalavimai

	12.1. Projekto įgyvendinimo laikotarpis ir rodiklių pasiekimo terminai gali būti pratęsti, jeigu 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-11-01 „Stiprinti neigiamo poveikio aplinkai prevenciją ir valdymą“ apraše nustatytas ilgesnis projektų įgyvendinimo laikotarpis ir rodiklių pasiekimo terminas nei projekto sutartyje.





	IŠLAIDŲ TINKAMUMO FINANSUOTI REIKALAVIMAI

	13. Išlaidų tinkamumo finansuoti reikalavimai

	13.1. Tinkamos finansuoti projekto išlaidos yra išlaidos, padarytos ir apmokėtos Taisyklėse nurodytu projekto išlaidų tinkamumo finansuoti laikotarpiu ir skirtos projektu įgyjamų įrenginių, jų projektavimo, transportavimo, montavimo, paleidimo ir (ar) derinimo finansavimui, kuriuos įdiegus užtikrinamas PĮP nurodytų į aplinkos orą išmetamų teršalų sumažinimas.
13.2. Projekto išlaidos turi atitikti Taisyklių VI skyriuje nurodytus bendruosius ir specialiuosius projektų išlaidų tinkamumo finansuoti reikalavimus.
13.3. Kiti specialieji projektų išlaidų tinkamumo finansuoti reikalavimai:
13.3.1. papildomai netinkamomis finansuoti projekto išlaidomis laikoma:
13.3.1.1. projekto sutarties administravimo mokesčiai;
13.3.1.2. su projekto įgyvendinimu susijusios dokumentų (pvz., galutinės veiklos ataskaitos, ilgalaikio materialaus turto įvedimo į eksploatacijos ataskaitos, poprojektiniu laikotarpiu teikiamos ataskaitos, paraiškos pakeisti TIPK leidimą ar taršos leidimą parengimo išlaidos);
13.3.1.3. projektą vykdančio personalo ir projekto dalyvių darbo užmokesčio išlaidos, projektą vykdančio personalo ir (ar) projekto dalyvių komandiruočių ir kelionių išlaidos;
13.3.1.4. sukurto turto draudimo išlaidos, pastato (inžinerinio statinio) inventorizacijos ir teisinės registracijos išlaidos;
13.3.1.5. eksperimentinių, mokslo tiriamųjų darbų išlaidos;
13.3.1.6. eksperimentinės įrangos, laboratorinės įrangos, išskyrus įrangos, skirtos dotacijos gavėjų, kaip ūkio subjektų, aplinkos monitoringui vykdyti, įsigijimo išlaidos;
13.3.1.7. aplinkos atkūrimo išlaidos;
13.3.1.8. išlaidos įsigyjant įrenginius, neatitinkančius Lietuvos Respublikos ar Europos Sąjungos arba Europos ekonominės erdvės valstybių nustatytų standartų (nesertifikuotos).
13.4. Projekto vykdytojas pirkimus atlieka pagal Taisyklių VII skyriaus ketvirtojo skirsnio nuostatas. Ūkio subjektai, kurie nėra perkančiosios organizacijos, pirkimus turi vykdyti vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos aprašo patvirtinimo“.

	14. Projektų veiklų ir jungtinio projekto projektų įgyvendinimui taikomi supaprastintai apmokamų išlaidų dydžiai

	Netaikoma.




___________________________________

Plėtros programos pažangos priemonės Nr. 02-001-06-11-01 „Stiprinti neigiamo poveikio aplinkai prevenciją ir valdymą“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ projektų finansavimo sąlygų aprašo 
1 priedas


STEBĖSENOS RODIKLIO „ĮGYVENDINTA PROJEKTŲ „TECHNOLOGINIŲ ĮRENGINIŲ IR PRIEMONIŲ DIEGIMAS MAŽINANT ŪKINĖS VEIKLOS METU Į APLINKOS ORĄ IŠMETAMŲ TERŠALŲ KIEKĮ“  APRAŠYMO KORTELĖ



	
	Elementai
	Kodai, pavadinimai ir aprašymas

	1.
	Stebėsenos rodiklio pavadinimas
	Įgyvendinta projektų „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ 

	2.
	Stebėsenos rodiklio matavimo vienetai
	Vienetai



	3.
	Stebėsenos rodiklio reikšmės kryptis
	Didėjimas



	4.
	Stebėsenos rodiklio reikšmės tipas
	Skaitinė reikšmė



	5.
	Stebėsenos rodiklio tipas
	Produkto rodiklis

	6.
	Stebėsenos rodiklio kodas
	P-02-001-06-11-01-02

	7.
	Europos Komisijos suteiktas stebėsenos rodiklio kodas
	Netaikoma.

	8.
	Stebėsenos rodiklio paaiškinimas, sąvokų apibrėžtys
	Projektas laikomas įgyvendintu, kai Taisyklėse nustatyta tvarka Aplinkos projektų valdymo agentūra patvirtina projekto galutinio įgyvendinimo ataskaitą.

	9.
	Stebėsenos rodiklio reikšmės apskaičiavimo tipas
	Kaupiamasis būdas.



	10.
	Stebėsenos rodiklio reikšmės apskaičiavimo metodas
	Fiksuojamas bendras Lietuvoje įgyvendintų projektų skaičius (vienetais).

	11.
	Stebėsenos rodiklio duomenų šaltiniai
	Projektų galutinės veiklos ataskaitos.

	12.
	Stebėsenos rodiklio reikšmės skaičiavimo periodiškumas
	Rodiklio reikšmė skaičiuojama kaupiamuoju būdu per kalendorinius metus ir pateikiama iki kitų metų sausio 31 d.



	13.
	Stebėsenos rodiklio pasiekimo momentas
	Galutinė rodiklio reikšmė skaičiuojama užbaigus projektų veiklas.

	14.
	Už stebėsenos rodiklį atsakinga įstaiga
	Aplinkos projektų valdymo agentūra.

	15.
	Įstaigos padalinys ir kontaktinis telefono numeris
	Tvarios aplinkos projektų skyriaus programos vadovas
Antonas Misevičius
el. p. antonas.misevicius@apva.lt
tel. +370 645 71389

	16.
	Kita svarbi informacija
	-




______________________



Plėtros programos pažangos priemonės Nr. 02-001-06-11-01 „Stiprinti neigiamo poveikio aplinkai prevenciją ir valdymą“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ projektų finansavimo sąlygų aprašo 
2 priedas


STEBĖSENOS RODIKLIO „MIESTUOSE ORO KOKYBĖS TYRIMO STOČIŲ, KURIOSE APLINKOS ORO UŽTERŠTUMO KIETOSIOMIS DALELĖMIS KD2,5 LYGIS NEVIRŠIJA PASAULIO SVEIKATOS ORGANIZACIJOS REKOMENDUOJAMO METINIO UŽTERŠTUMO LYGIO, DALIS“ APRAŠYMO KORTELĖ


	
	Elementai
	Kodai, pavadinimai ir aprašymas

	1.
	Stebėsenos rodiklio pavadinimas
	Miestuose oro kokybės tyrimo stočių, kuriose aplinkos oro užterštumo kietosiomis dalelėmis KD2,5 lygis neviršija Pasaulio sveikatos organizacijos rekomenduojamo metinio užterštumo lygio, dalis.

	2.
	Stebėsenos rodiklio matavimo vienetai
	Procentai



	3.
	Stebėsenos rodiklio reikšmės kryptis
	Didėjimas



	4.
	Stebėsenos rodiklio reikšmės tipas
	Skaitinė reikšmė



	5.
	Stebėsenos rodiklio tipas
	Rezultato rodiklis

	6.
	Stebėsenos rodiklio kodas
	R-02-001-06-11-01-01

	7.
	Europos Komisijos suteiktas stebėsenos rodiklio kodas
	Netaikoma.

	8.
	Stebėsenos rodiklio paaiškinimas, sąvokų apibrėžtys
	Kietosios dalelės KD2,5 – dalelės, kurių 50 proc. praeina pro joms pralaidžią 2,5 µm aerodinaminio diametro angą, kaip nustatyta pamatiniu KD2,5 ėminių ėmimo ir matavimo metodu, perimtajame standarte LST EN 14907:2005 „Aplinkos oro kokybė. Standartinis gravimetrinis matavimo metodas skendinčių kietųjų dalelių KD2,5 masės daliai nustatyti“, ar jam lygiaverčius

Oro kokybės tyrimo stotis (toliau – OKT stotis) – Aplinkos apsaugos agentūros vykdomo valstybinio aplinkos monitoringo stotis, kurioje matuojama kietųjų dalelių KD2,5 koncentracija aplinkos ore.

Miestuose yra 6 OKT stotys: Vilniuje 2 (Žirmūnai ir Lazdynai), Kaune 2 (Dainava ir Noreikiškės), Klaipėdoje 1 (Šilutės pl.) ir 1 Naujojoje Akmenėje. Pasaulio sveikatos organizacijos (toliau – PSO) rekomenduojamas metinis užterštumo lygis – PSO 2005 m. Oro kokybės gairėse nurodytas rekomenduojamas lygis (10 µg/m3). Rodiklis parodo OKT stočių dalį (procentais), kuriose išmatuotas oro užterštumo kietosiomis dalelėmis KD2,5 lygis neviršija rekomenduoto PSO. 

	9.
	Stebėsenos rodiklio reikšmės apskaičiavimo tipas
	Apskaičiuojamas kasmet pagal formulę.



	10.
	Stebėsenos rodiklio reikšmės apskaičiavimo metodas
	Vertinama, kokioje dalyje (procentais) miestų OKT stočių vidutinė metinė KD2,5 koncentracija neviršijo PSO 2005 m. Oro kokybės gairėse nustatytos normos (10 µg/m³).

Formulė: X/Y*100 

čia:

X – miestų OKT stočių, kuriose vidutinė metinė KD2,5 koncentracija <=10µg/m³, skaičius;

Y – miestų OKT stočių, kuriose matuojama KD2,5 koncentracija, skaičius.



	11.
	Stebėsenos rodiklio duomenų šaltiniai
	Aplinkos apsaugos agentūros vykdomo valstybinio aplinkos monitoringo duomenys

	12.
	Stebėsenos rodiklio reikšmės skaičiavimo periodiškumas
	Rodiklio reikšmė skaičiuojama vieną kartą per kalendorinius metus ir pateikiama iki kitų metų kovo 1 d.

	13.
	Stebėsenos rodiklio pasiekimo momentas
	Rodiklis skaičiuojamas praėjus vieniems metams po projektų veiklų įgyvendinimo pabaigos.

	14.
	Už stebėsenos rodiklį atsakinga įstaiga
	Aplinkos apsaugos agentūra.

	15.
	Įstaigos padalinys, el. paštas ir kontaktinis telefono numeris
	Aplinkos būklės analitikos centro Aplinkos oro kokybės vertinimo skyriaus vedėja
Vilma Bimbaitė
el. p. vilma.bimbaite@gamta.lt;
tel. nr. +370 698 55790

	16.
	Kita svarbi informacija
	-




___________________



Plėtros programos pažangos priemonės 
Nr. 02-001-06-11-01 „Stiprinti neigiamo poveikio aplinkai prevenciją ir valdymą“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ projektų finansavimo sąlygų aprašo 
3 priedas

ATITIKTIES DE MINIMIS PAGALBOS TAISYKLĖMS PATIKROS LAPAS


BENDRA INFORMACIJA

	Tikrinamo objekto gavimo data
	

	Objektas 
	<Objekto trumpinys>

(Objektų sutrumpinimai nurodyti klasifikatoriuje (H.0.10 forma 29 lentelė „Sutrumpinimas“. Pvz., SUT. Pildant INVESTIS, šis duomenų laukas užpildomas automatiškai)

	
	

	Patikros lapo unikalus numeris
	< Patikros lapo numeris>

(PL numeruojami taikant šias taisykles:
<sutrumpintas objekto pavadinimas.objekto numeris(kai taikoma)_projekto kodas_chronologinis PL numeris konkrečiame objekte>. 
Pvz., TF_05-007-V-0023_01
Pvz., SUT_05-007-V-0023_01
Pvz., VA.001_05-007-V-0023_01
Pildant INVESTIS, šis duomenų laukas užpildomas automatiškai).

	Patikros lapo pavadinimas
	

	Projekto kodas
	<projekto kodas>

	Projekto pavadinimas
	<projekto pavadinimas>

	Pareiškėjo / projekto vykdytojo kodas
	

	Pareiškėjas / projekto vykdytojo pavadinimas
	<pavadinimas >

	Patikros lapą paskyrė
	<nepildoma>
(Pildant INVESTIS, šis duomenų laukas užpildomas automatiškai.)

	Patikros lapą užpildė
	<nepildoma>
(Pildant INVESTIS, šis duomenų laukas užpildomas automatiškai.)

	Patikros lapo užpildymo terminas
	<nepildoma>
(Pildant INVESTIS, šis duomenų laukas užpildomas automatiškai.)

	Užpildymo data
	<nepildoma>
(Pildant INVESTIS, šis duomenų laukas užpildomas automatiškai.)

	Patikros lapą patvirtino
	<nepildoma>
(Pildant INVESTIS, šis duomenų laukas užpildomas automatiškai.)

	Patvirtinimo data
	<nepildoma>
(Pildant INVESTIS, šis duomenų laukas užpildomas automatiškai.)



PATIKROS KLAUSIMAI

	Eil. Nr.
	Klausimai
	Vertinimo išvada
	Komentaras

	
	
	Taip
	Ne
	Netaikoma
	

	1.
	Atitikties De minimis reglamente nustatytoms sąlygoms vertinimas

	1.1.	
	
Ar de minimis pagalba neteikiama pareiškėjo / projekto vykdytojo / partnerio (-ių)/ galutinio naudos gavėjo / galutinio gavėjo vykdomai pirminės žvejybos ir akvakultūros produktų gamybos veiklai, kuriai taikomas 2013 m. gruodžio 11 d. Europos Parlamento ir Tarybos reglamentas Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000?
	☐
	☐
	
	Atsakymas „Netaikoma“ yra netinkamas 

	1.2.	
	
Ar de minimis pagalba neteikiama pareiškėjo / projekto vykdytojo / partnerio (-ių) / galutinio naudos gavėjo / galutinio gavėjo vykdomai žvejybos ir akvakultūros produktų perdirbimo ir prekybos veiklai, kai pagalbos dydis nustatomas pagal įsigytų arba rinkai pateiktų produktų kainą arba kiekį?
	☐
	☐
	
	Atsakymas „Netaikoma“ yra netinkamas

	1.3.	
	
Ar de minimis pagalba neteikiama pareiškėjo / projekto vykdytojo / partnerio (-ių)/ galutinio naudos gavėjo / galutinio gavėjo vykdomai pirminės žemės ūkio produktų gamybos veiklai? 
	☐
	☐
	
	Atsakymas „Netaikoma“ yra netinkamas

	1.4.	
	
Ar de minimis pagalba neteikiama pareiškėjo / projekto vykdytojo / partnerio (-ių)/ galutinio naudos gavėjo / galutinio gavėjo vykdomai žemės ūkio produktų perdirbimo ir prekybos veiklai, kuriai pagalbos suma nustatoma pagal iš pirminės produkcijos gamintojų įsigytų arba atitinkamų įmonių rinkai pateiktų tokių produktų kainą arba kiekį? 
	☐
	☐
	
	Atsakymas „Netaikoma“ yra netinkamas

	1.5.	
	
Ar de minimis pagalba neteikiama pareiškėjo / projekto vykdytojo / partnerio (-ių)/ galutinio naudos gavėjo / galutinio gavėjo vykdomai žemės ūkio produktų perdirbimo ir prekybos veiklai, kuriai pagalba priklauso nuo to, ar ji bus iš dalies arba visa perduota pirminės produkcijos gamintojams? 
	☐
	☐
	
	Atsakymas „Netaikoma“ yra netinkamas

	1.6.	
	
Ar de minimis pagalba neteikiama su eksportu susijusiai veiklai trečiosiose valstybėse arba valstybėse narėse (t. y. ar pagalba neteikiama veiklai, tiesiogiai susijusiai su eksportuojamais kiekiais, platinimo tinklo kūrimu ir veikla, arba kitomis einamosiomis išlaidomis, susijusiomis su eksportu)? 
	☐
	☐
	
	Atsakymas „Netaikoma“ yra netinkamas

	1.7.	
	
Ar pareiškėjui / projekto vykdytojui / partneriui (-iams) / galutiniam naudos gavėjui / galutiniam gavėjui teikiama pagalba nepriklauso nuo to, ar daugiau vartojama vidaus nei importuotų prekių ar paslaugų? 
	☐
	☐
	
	Atsakymas „Netaikoma“ yra netinkamas

	1.8.	
	
Jei pareiškėjas / projekto vykdytojas / partneris (-iai) / galutinis naudos gavėjas / galutinis gavėjas vykdo veiklą viename iš šio patikros lapo 1.1–1.5 punkte nurodytų sektorių ir taip pat vykdo veiklą viename ar keliuose kituose sektoriuose, kuriems taikomas De minimis reglamentas, arba kitą veiklą, kuriai taikomas De minimis reglamentas, ar užtikrinama, kad De minimis reglamentas taikomas pagalbai, kuri suteikta pastaruosiuose sektoriuose ar pastarajai veiklai, ar tinkamomis priemonėmis, pavyzdžiui, atskiriant veiklos sritis ar apskaitą, veiklai tuose sektoriuose, kuriems De minimis reglamentas netaikomas, neteikiama de minimis pagalba, kuri teikiama pagal De minimis reglamentą? 
	☐
	☐
	
	Atsakymas „Netaikoma“ yra netinkamas

	1.9.	
	
Ar bendra vienai įmonei, kaip apibrėžta  De minimis reglamento 2 straipsnio 2 dalyje, suteikta de minimis pagalbos suma Lietuvoje neviršija (ir (ar) neviršys suteikus de minimis pagalbą) 300 000 eurų per bet kurį trejų metų laikotarpį? 
	☐
	☐
	
	Atsakymas „Netaikoma“ yra netinkamas

	1.10.	
	
Jei pagalba išmokama dalimis, ar jos vertė yra diskontuojama iki vertės suteikimo momentu ir ar palūkanų norma, naudojama diskontuojant, yra pagalbos suteikimo metu galiojusi diskonto norma?
	☐
	☐
	☐
	

	1.11.	
	
Jei dvi įmonės susijungė arba viena įsigijo kitą, ar apskaičiuojant, ar nauja de minimis pagalba naujai arba įsigyjančiai įmonei neviršija de minimis reglamento 3 straipsnio 2 dalyje nustatytos viršutinės ribos, ar atsižvelgta į visą ankstesnę susijungiančioms įmonėms suteiktą de minimis pagalbą? 
	☐
	☐
	☐
	

	1.12.	
	
Jei viena įmonė suskaidyta į dvi ar daugiau atskirų įmonių, ar iki suskaidymo suteikta de minimis pagalba priskirta įmonei, kuri ja pasinaudojo? Jei toks priskyrimas neįmanomas, ar de minimis pagalba proporcingai paskirstyta remiantis naujųjų įmonių nuosavo kapitalo balansine verte suskaidymo įsigaliojimo dieną? 
	☐
	☐
	☐
	

	1.13.	
	
Ar teikiamo finansavimo bendrasis subsidijos ekvivalentas apskaičiuotas tinkamai ir teikiama de minimis pagalba yra skaidri? 
	☐
	☐
	
	Atsakymas „Netaikoma“ yra netinkamas

	1.14.	
	
Ar de minimis pagalba tinkamai sumuojama pagal De minimis reglamento reikalavimus? 
	☐
	☐
	
	Atsakymas „Netaikoma“ yra netinkamas

	1.15.	
	
Ar teikiama de minimis pagalba patenka į De minimis reglamento galiojimo laikotarpį? 
	☐
	☐
	
	Atsakymas „Netaikoma“ yra netinkamas



SPRENDIMAS 

	Vertinimo išvada 

Ar teikiamas finansavimas atitinka De minimis reglamentą?
	☐ Taip

	
	☐ Ne

	Pildymo instrukcija


„Taip“ žymima, jei į visus I dalies klausimus atsakyta teigiamai arba netaikoma. Teikiamas finansavimas atitinka De minimis reglamente nustatytas sąlygas. 

„Ne“ žymima, jei nors į vieną I dalies klausimą atsakyta neigiamai. Teikiamas finansavimas neatitinka visų De minimis reglamente numatytų sąlygų. 





PASTABOS <PAREIŠKĖJUI / PROJEKTO VYKDYTOJUI>

	Neprivalomas

	Pildymo instrukcija
Neteikiama



PASTABOS (NESIUNČIAMOS PAREIŠKĖJUI / PROJEKTO VYKDYTOJUI)

	Neprivalomas

	Pildymo instrukcija
Neteikiama 



________________
